Diari Oficial de la Generalitat Valenciana


Sumari del DOGV 3683, del 08-02-2000 (2000/839)

ORDRE de 30 de desembre de 1999, de la Conselleria de Cultura, Educació i Ciència, per la qual es regula la convocatòria de subvencions destinades als ajuntaments o institucions públiques municipals o supramunicipals que directament organitzen competició municipal o supramunicipal dins dels Jocs Esportius de la Comunitat Valenciana durant l’any 2000.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3683

Data del DOGV
:   08-02-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/839


Data del document
:   30-12-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * ajuda pública
    * suport econòmic
    * administració local
    * esport
    * espectacle esportiu

ORDRE de 30 de desembre de 1999, de la Conselleria de Cultura, Educació i Ciència, per la qual es regula la convocatòria de subvencions destinades als ajuntaments o institucions públiques municipals o supramunicipals que directament organitzen competició municipal o supramunicipal dins dels Jocs Esportius de la Comunitat Valenciana durant l'any 2000. [2000/F839]
  
D'acord amb l'article 31.28 de l'Estatut d'Autonomia de la Comunitat Valenciana, l'esport és competència exclusiva de la Generalitat Valenciana. Per això, i de conformitat amb la Llei 4/1993, de la Generalitat Valenciana, de 20 de desembre, de l'Esport de la Comunitat Valenciana, incumbix a esta a través de la Conselleria de Cultura, Educació i Ciència l'ordenació, programació i planificació de l'activitat esportiva en la nostra comunitat, per mitjà del foment i la promoció de la pràctica esportiva en els municipis.
  
La Generalitat Valenciana pretén fomentar la difusió i pràctica de l'esport en la nostra comunitat, i fonamentalment promocionar l'esport que, en l'àmbit municipal, desenrotllen els ajuntaments o institucions públiques municipals o supramunicipals i aquelles entitats el capital o dotació social de les quals pertanga íntegrament a una o diverses corporacions locals, que per ser competència pròpia així ho tinguen assumit.
  
En virtut d'això i d'acord amb la base novena de l'Ordre de la Conselleria de Cultura, Educació i Ciència de 5 d'agost de 1999, per la qual es convoquen els Jocs Esportius de la Comunitat Valenciana, l'article 35 de la Llei 5/1983, de 30 de desembre, de Govern Valencià, i el Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991 del Govern de la Generalitat Valenciana,
  
ORDENE
  
Primer
  
Convocar la concessió de subvencions destinades als ajuntaments i institucions públiques municipals o supramunicipals i a aquelles entitats el capital o dotació social de les quals pertanga íntegrament a una o diverses corporacions locals de la Comunitat Valenciana que ho sol·liciten en el termini i forma oportuns, per a l'organització de la competició municipal o supramunicipal dins dels Jocs Esportius de la Comunitat Valenciana per a l'activitat que es desenrotlle durant l'any 2000, per un import global màxim de vint milions de pessetes (27.629.617 PTA, equivalent a 120.202,42 euros), a càrrec de la línia 401/000/00 i aplicació pressupostària 47.69.765.65.7 dels Pressupostos de la Generalitat Valenciana per a l'any 2000.
  
Segon
  
L'import global màxim, així com tots els tràmits dictats fins al moment immediatament anterior a la resolució de concessió de la subvenció, estaran condicionats a l'existència de crèdit adequat i suficient en el capítol, secció, servei, programa i línia corresponents que s'establisquen en la Llei de Pressupostos de la Generalitat Valenciana per a l'any 2000.
  
En cas que l'import global màxim de les ajudes s'incremente com a conseqüència de l'elevació de la consignació pressupostària existent, no s'obrirà un nou termini de presentació de sol·licituds.
  
Tercer
  
Aprovar les bases per què es regirà la present convocatòria, que figuren com a annexos a esta ordre.
  
Disposicions finals
  
Primera
  
Per a l'adequat desenrotllament i execució de la present ordre, es faculta el director general de l'Esport per a dictar les resolucions necessàries per a la seua aplicació.
  
Segona
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
Tercera
  
Contra la present ordre, que esgota la via administrativa, es podrà interposar un recurs contenciós administratiu, en el termini de dos mesos comptats des de l'endemà de la publicació en el Diari Oficial de la Generalitat Valenciana, davant del Tribunal Superior de Justícia de la Comunitat Valenciana, segons els articles 10.1.j) i 46 de la Llei 29/1998, de 13 de juliol, reguladora d'esta jurisdicció, sense perjuí de la possibilitat d'interposar amb caràcter previ un recurs potestatiu de reposició davant del conseller de Cultura, Educació i Ciència en el termini d'un mes a comptar des de l'endemà de la publicació en el Diari Oficial de la Generalitat Valenciana, segons es preveu en els articles 107 i 117 de la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú.
  
València, 30 de desembre de 1999
  
El conseller de Cultura, Educació i Ciència
  
MANUEL TARANCÓN FANDOS
  
Annex I
  
Bases per què es regula la convocatòria de subvencions destinades als ajuntaments o institucions públiques municipals o supramunicipals que directament organitzen competició municipal o intermunicipal dins dels Jocs Esportius de la Comunitat Valenciana durant l'any 2000.
  
Primera. Beneficiaris
  
Podran sol·licitar estes subvencions els ajuntaments o institucions públiques municipals o supramunicipals i aquelles entitats el capital o dotació social de les quals pertanga íntegrament a una o diverses corporacions locals, amb competència en matèria d'esport, que organitzen competició municipal o supramunicipal sempre que tinguen un mínim de quatre equips per categoria i modalitat i que els equips pertanguen a tres o més entitats jurídiques diferents.
  
Segona. Objecte i aplicació de les subvencions
  
Les subvencions objecte d'esta convocatòria tindran com a finalitat atendre les despeses derivades de la competició municipal o intermunicipal que organitzen els ajuntaments o institucions públiques municipals o supramunicipals i aquelles entitats el capital o dotació social de les quals pertanga íntegrament a una o diverses corporacions locals de la Comunitat Valenciana, dins del marc dels Jocs Esportius de la Comunitat Valenciana, i s'aplicaran al finançament de les despeses derivades de l'activitat durant l'any 2000.
  
Tercera. Sol·licituds i documentació
  
Les sol·licituds es presentaran mitjançant instància dirigida a la Direcció General de l'Esport de la Conselleria de Cultura, Educació i Ciència, segons el model que figura en l'annex II de la present ordre.
  
3.1. La instància s'acompanyarà de la següent informació i documentació:
  
A) Descripció del projecte a realitzar o realitzat, en què s'incloga:
  
A.1) Nombre d'esportistes inscrits en els XVIII Jocs.
  
A.2) Nombre d'esportistes inscrits que participen en la competició objecte de sol·licitud de subvenció.
  
A.3) Calendari de competició per cada modalitat esportiva i categoria.
  
A.4) Nom de les entitats de la Comunitat Valenciana que participen en la competició objecte de sol·licitud de subvenció, amb expressió dels esports i les categories en què participa cada un.
  
B) Pressupost de l'activitat
  
Pressupost d'ingressos i despeses per a l'organització de la competició objecte de sol·licitud de subvenció en què figurarà la relació de totes les ajudes o subvencions sol·licitades i/o concedides per qualsevol administració o ens públic i privat per a finançar esta activitat.
  
C) Certificat de l'acord de l'òrgan corresponent en què s'incloguen els següents punts:
  
C.1) Compromís de l'entitat local de finançament de la part del pressupost no subvencionat i necessari per al desenrotllament de l'activitat.
  
D) Altres aspectes susceptibles de valoració:
  
D.1) Informe sobre altres aspectes que puguen ser susceptibles de valoració per la Comissió Avaluadora (dispersió geogràfica, carència d'instal·lacions pròpies, dificultat organitzativa, etc.).
  
3.2. A més de la informació i documentació assenyalada en el punt 3.1, la Direcció General de l'Esport podrà demanar-ne qualsevol altra que considere necessària per al millor coneixement i comprensió dels programes subvencionats.
  
3.3. Les sol·licituds es presentaran en el Registre General de la Conselleria de Cultura, Educació i Ciència o en els registres de les direccions territorials de Cultura, Educació i Ciència, les seccions o centres d'Esports d'Alacant, Castelló de la Plana o València, o en qualsevol dels llocs a què es referix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3.4. El termini de presentació d'instàncies serà de 20 dies comptats a partir de l'endemà de la publicació de la present ordre en el Diari Oficial de la Generalitat Valenciana.
  
3.5. L'admissió a tràmit d'una sol·licitud de subvencions o ajudes no genera cap compromís de concessió.
  
3.6. Quan la sol·licitud no tinga els requisits o falte algun document complementari dels que s'exigisquen en cada cas, es requerirà als interessats que ho esmenen en el termini de 10 dies, amb indicació que, si no ho fan, s'entendrà que desistixen de la petició, després de resolució dictada pel director general de l'Esport.
  
3.7. La sol·licitud es considerarà desestimada si la resolució no es produïx en el termini de tres mesos des de la finalització del termini de presentació d'instàncies.
  
Quarta. Valoració de les sol·licituds i resolució del procediment
  
4.1. Per a l'estudi i valoració de les sol·licituds presentades es constituirà una Comissió Avaluadora integrada per 5 membres designats pel director general de l'Esport i en què hi haurà d'haver un representant de cada una de les tres direccions territorials de la Conselleria de Cultura, Educació i Ciència. Esta comissió estarà assistida per un secretari que no tindrà veu ni vot, nomenat d'igual manera que els restants membres de la comissió.
  
4.2. La valoració de les sol·licituds s'efectuarà atenent la documentació que les acompanye, especificada en la clàusula tercera, i l'informe que preceptivament haurà d'emetre la direcció territorial corresponent, bé d'ofici, quan li siga presentada la corresponent sol·licitud, o bé a requeriment de la Direcció General de l'Esport, si la sol·licitud no es presenta a través de la direcció territorial.
  
4.3. La Comissió d'Avaluació valorarà les sol·licituds presentades sobre un total de 100 punts en funció dels següents criteris:
  
1. S'establix un fix de 20 punts per als ajuntaments o institucions públiques municipals o supramunicipals organitzadores de fases municipals i/o fases intermunicipals.
  
2. Per nombre d'esportistes inscrits que participen en la competició objecte de sol·licitud de subvenció. Fins a 30 punts com a màxim. El nombre de punts a assignar a cada entitat sol·licitant serà el següent: els 30 punts es dividiran pel total del nombre d'esportistes inscrits per totes les entitats sol·licitants, i el quocient que s'obtinga es multiplicarà pel nombre d'esportistes inscrits per l'entitat sol·licitant respectiva.
  
3. Per nombre d'equips participants inscrits que participen en la competició objecte de sol·licitud de subvenció. Fins a 25 punts com a màxim. El nombre de punts a assignar a cada entitat sol·licitant serà el següent: els 25 punts es dividiran pel total del nombre d'equips inscrits per totes les entitats sol·licitants, i el quocient que s'obtinga es multiplicarà pel nombre d'equips inscrits per l'entitat sol·licitant respectiva.
  
4. Altres criteris rellevants que puguen ser tinguts en compte en relació amb les característiques pròpies de la competició: pressupost destinat a l'activitat per l'entitat organitzadora, dispersió geogràfica dels nuclis de població del municipi, etc. S'atendran preferentment les sol·licituds d'ajuntaments que organitzen i prevegen en la seua fase la participació d'equips d'altres municipis. Fins a 25 punts com a màxim.
  
Finalitzada la valoració, la quantia de la subvenció que s'atorgarà a cada entitat es calcularà de la següent manera: es dividirà l'import global màxim de les subvencions per la suma total de les puntuacions obtingudes per totes les entitats objecte de subvenció, i el quocient obtingut es multiplicarà pel nombre de punts de l'entitat sol·licitant respectiva.
  
4.4. Una vegada formalitzats els actes d'instrucció corresponents, la Comissió Avaluadora elevarà les propostes al director general de l'Esport, qui alhora elevarà la proposta de resolució de concessió o denegació al conseller de Cultura, Educació i Ciència, qui resoldrà definitivament.
  
4.5. L'import de la subvenció no podrà ser, en cap cas, superior a 2.500.000 pessetes ni inferior a 100.000 pessetes; en cas de produir-se algun romanent, es prorratejarà entre els adjudicataris proporcionalment als punts obtinguts en la valoració.
  
4.6. La Direcció General de l'Esport notificarà als interessats la resolució de concessió o denegació de les sol·licituds presentades, en el termini de tres mesos des de la finalització del termini de presentació d'instàncies. No obstant això, les sol·licituds sobre les quals no recaiga resolució expressa en el termini de tres mesos des de la finalització del termini de presentació d'instàncies s'entendran denegades.
  
Quinta. Obligacions dels beneficiaris
  
5.1. Mantindre's en la situació que legitima la concessió de l'ajuda.
  
5.2. Acreditar el compliment dels requisits i condicions que determinen la concessió o gaudiment de l'ajuda.
  
5.3. El sotmetiment a les actuacions de control financer que corresponen a la Intervenció General en relació amb les subvencions i ajudes concedides.
  
5.4. Comunicar a la Conselleria de Cultura, Educació i Ciència l'obtenció de subvencions o ajudes per a la mateixa finalitat procedents de qualsevol administració o ens públics o privats.
  
5.5. Fer constar expressament en tota informació o documentació la col·laboració de la Generalitat Valenciana, Conselleria de Cultura, Educació i Ciència, a partir del moment en què el perceptor tinga constància que la seua activitat ha sigut subvencionada.
  
5.6. La realització de l'activitat per a la qual va ser concedida la subvenció, que serà de l'exclusiva responsabilitat de l'entitat. Així mateix aniran a càrrec seu els mitjans humans i materials necessaris per al compliment de l'activitat, i també les obligacions fiscals i de la Seguretat Social que se'n deriven.
  
5.7. Les entitats beneficiàries queden obligades a notificar a la Direcció General de l'Esport qualsevol proposta de canvi o modificació dels pressupostos presentats, en el moment que es produïsca.
  
Sexta. Modificació de la resolució de concessió
  
6.1. L'import de la subvenció concedida no podrà ser en cap cas d'una quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat a desenrotllar pel beneficiari.
  
6.2. Tota alteració de les condicions tingudes en compte per a la concessió de la subvenció i en tot cas l'obtenció concurrent de subvencions o ajudes atorgades per altres administracions o entitats públiques o privades, podran donar lloc a la modificació de la resolució de concessió.
  
Sèptima. Procediment de pagament i termini de justificació
  
7.1. El lliurament de les subvencions es produirà d'una sola vegada, després de la justificació de la despesa corresponent a l'activitat realitzada.
  
7.2. El termini de presentació de les justificacions requerides conclourà el 30 d'octubre de l'any 2000.
  
7.3. Els justificants es presentaran en les direccions territorials de la Conselleria de Cultura, Educació i Ciència en el termini determinat en l'apartat anterior, per a la verificació i tramitació.
  
Octava. Justificació de la subvenció
  
8.1. Les persones juridicopúbliques instrumentals dependents de les administracions locals, així com les entitats privades el capital social o dotació de les quals corresponga íntegrament a l'administració local i que siguen beneficiàries de subvencions a càrrec dels pressupostos de la Generalitat Valenciana, estan obligades a acreditar davant dels òrgans concedents que es troben al corrent en les seues obligacions tributàries i de la Seguretat Social amb relació al moment de l'atorgament.
  
Queden exemptes del compliment d'esta obligació les subvencions que no superen la quantia de 300.000 pessetes.
  
8.2. Per a la percepció de la subvenció, les entitats beneficiàries hauran de presentar un certificat expedit per l'interventor o secretari de l'entitat, amb el vistiplau del president o òrgan que exercisca la seua representació, en què es reculla el resum de la despesa, segons el model que figura en l'annex III.
  
8.3. La justificació s'ha de fer pel total de la despesa aplicada a la finalitat objecte de la subvenció.
  
8.4. Així mateix, es presentarà una memòria de l'activitat que reculla la informació sobre el desenrotllament i conclusió, en què s'incloguen els següents punts:
  
- Informe de l'activitat en l'aspecte tècnic.
  
- Valoració de l'activitat quant a resultats obtinguts en la promoció esportiva i influència en la població.
  
Novena. Reintegrament de les subvencions
  
Serà procedent el reintegrament de les quantitats percebudes i l'exigència de l'interés de demora des del moment del pagament de la subvenció en els següents casos:
  
a) Incompliment de l'obligació de justificació.
  
b) Obtindre la subvenció sense complir les condicions requerides.
  
c) Incompliment de la finalitat per a la qual es concedix la subvenció.
  
d) Incompliment de les condicions imposades als beneficiaris amb motiu de la concessió de la subvenció.
  
e) Igualment, en el cas previst en la base 6.1, quan la subvenció principal siga de la Generalitat Valenciana, serà procedent el reintegrament de l'excés obtingut sobre el cost de activitat desenrotllada.
  
Deu
  
En allò que no preveu esta ordre, els beneficiaris se sotmetran a la Llei d'Hisenda Pública de la Generalitat Valenciana i a la Llei de Pressupostos de la Generalitat Valenciana per a l'exercici de què es tracte.
  
Tot això sense perjuí del règim d'infraccions i sancions previst en el títol VI del Text Refós de la Llei d'Hisenda Pública de la Generalitat Valenciana.